**Felles retningslinjer for begge ordningene:**

Stipendordningen skal være en støtte og oppmuntring til videre utvikling/utdanning innenfor det

utvidete kulturbegrepet. Ordninga retter seg spesielt mot ungdom som satser høyt innenfor sin

idrett/kunstart, men også andre kan søke. Stipendet vil kunne oppfattes som en viss kompensasjon

for tap av inntekt som følge av satsing/utdannelse. Stipend kan også søkes i forbindelse med dekning

av deler av utgifter til relevante kurs og lignende.

Stipend må den enkelte søke på selv. Søknaden skal inneholde en begrunnelse, samt dokumentasjon

og oversikt over relevante kostnader. Det kan søkes stipend for 1 år av gangen. Maksimalt stipend pr.

år settes til kr. 50.000. Det er kun mulig å bli tildelt stipend 2 ganger. Søkere av idrett- og

kulturstipend må ha fylt 16 år.

Søkere av idrettsstipend/kulturstipend må være registrert i folkeregisteret i Sirdal kommune eller ha

nære bånd til kommunen. Søkere som har direkte tilknytning til det lokale idrettsmiljøet/kulturlivet i

kommunen vil bli prioritert ved tildeling.

Frist for å søke stipend er 1. desember. Markering av de som har mottatt stipend skjer ved en

passende høytidelig anledning.

Før utvalg for oppvekst og levekår tildeler stipend, skal det foreligge en uttalelse fra arbeidsgruppen

som er nedsatt av utvalget.

**Idrettsstipend:**

Søknaden må inneholde en kort oversikt over idrettsutøverens personalia, samt de fremste

prestasjoner så langt og fremtidige målsettinger. Idrettsutøvere som mottar stipend skal

profilere/synliggjøre at de er støtta av Sirdal kommune. Mottakere av idrettsstipend vil få utdelt en

“profileringspakke” fra kommunen som de må bruke i henhold til sin aktivitet. Bruken av

profileringspakken må være avklart mellom stipendmottaker og kommunen.

Idrettsstipend kan tildeles personer som har vist gode prestasjoner og som synes å ha gode

utviklingsmuligheter. Søkere som driver innen en sportsgren som er definert som en idrett inn under

Norges idrettsforbund skal prioriteres. Idrettsstipend tildeles en til to søkere.

I forhold til idrettsstipend vil Sirdal idrettsråd være høringsinstans.

**Kulturstipend:**
Kulturstipend skal være en støtte og oppmuntring til videre utvikling/utdanning for skapende og utøvende talent og til spesielle arbeidsoppgaver som er til nytte for kulturlivet i Sirdal.